CELEX: 32010R1117
Language: lv
Date: 2010-12-02 00:00:00
Title: Komisijas Regula (ES) Nr. 1117/2010 ( 2010. gada 2. decembris ) par atļauju citronskābes, sorbīnskābes, timola un vanilīna preparātam kā atšķirtu sivēnu barības piedevai (atļaujas turētājs Vetagro SpA )  Dokuments attiecas uz EEZ

3.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 317/3
            
         KOMISIJAS REGULA (ES) Nr. 1117/2010
   (2010. gada 2. decembris)
   par atļauju citronskābes, sorbīnskābes, timola un vanilīna preparātam kā atšķirtu sivēnu barības piedevai (atļaujas turētājs Vetagro SpA)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka dzīvnieku ēdināšanā lietotām piedevām vajadzīga atļauja, un paredzēts šādas atļaujas piešķiršanas pamatojums un procedūras.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas raksturots šīs regulas pielikumā. Pieteikumam bija pievienota Regulas (EK) Nr. 1831/2003 7. panta 3. punktā prasītā informācija un dokumenti.
            
         
               (3)
            
            
               Pieteikums attiecas uz atļauju citronskābes, sorbīnskābes, timola un vanilīna preparātam kā atšķirtu sivēnu barības piedevai, kurš klasificējams piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (“iestāde”) 2010. gada 25. maija atzinumā (2) secināja, ka ierosinātajos lietošanas apstākļos pielikumā raksturotais preparāts kaitīgi neietekmē dzīvnieku veselību, cilvēku veselību vai vidi un ka šī piedeva var paātrināt augšanu un uzlabot barību, sasniedzot mērķa sugu rādītāju. Iestāde uzskata, ka nav nepieciešamas īpašas prasības pēcpārdošanas uzraudzības veikšanai. Tā arī pārbaudīja ziņojumu par barībā lietotās dzīvnieku barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ jāļauj šo preparātu lietot, kā norādīts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā raksturoto preparātu, kas ietilpst piedevu kategorijā “zootehniskās piedevas” un funkcionālajā grupā “citas zootehniskās piedevas”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 2. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  EFSA Journal (2010); 8(6):1633.
   
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  mg uz kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: citas zootehniskās piedevas (zootehnisko parametru uzlabošana)
                  
               
            
                  4d 3
               
               
                  
                     Vetagro S.p.A.
                  
               
               
                  Aizsargātas citronskābes, sorbīnskābes, timola un vanilīna preparāts
               
               
                  
                               
                           
                           
                              
                                 Piedevas sastāvs
                              
                              Aizsargātu mikrolodīšu preparāts, kas satur citronskābi, sorbīnskābi, timolu un vanilīnu, kurā ir vismaz:
                              
                                           
                                       
                                       
                                          citronskābe: 25 g/100 g
                                       
                                    
                                           
                                       
                                       
                                          timols: 1,7 g/100 g
                                       
                                    
                                           
                                       
                                       
                                          sorbīnskābe: 16,7 g/100 g
                                       
                                    
                                           
                                       
                                       
                                          vanilīns: 1 g/100 g
                                       
                                    
                        
                               
                           
                           
                              
                                 Aktīvās vielas raksturojums
                              
                              
                                           
                                       
                                       
                                          Citronskābe C6H8O7 (tīrība ≥ 99,5 %)
                                          2-hidroksi-1,2,3-propāntrikarboksilskābe, CAS numurs 77-92-9, bezūdens
                                       
                                    
                                           
                                       
                                       
                                          Sorbīnskābe C6H8O2 (tīrība ≥ 99,5 %)
                                          2,4-heksadiēnskābe, CAS numurs 110-44-1
                                       
                                    
                                           
                                       
                                       
                                          Timols (tīrība ≥ 98 %)
                                          5-metil-2-(1-metiletil)fenols, CAS numurs 89-83-8)
                                       
                                    
                                           
                                       
                                       
                                          Vanilīns (tīrība ≥ 99,5 %)
                                          4-hidroksi-3-metoksibenzaldehīds, CAS numurs 121-33-5)
                                       
                                    
                        
                               
                           
                           
                              
                                 Analīzes metodes
                                  (1)
                              
                              Sorbīnskābes un timola kvantitatīvā noteikšana barībā: apgrieztās fāzes augstas izšķirtspējas šķidrumu hromatogrāfijas metode, kur izmanto ultravioleto staru/diožu matricas detektoru (RP-HPLC-UV/DAD). Citronskābes kvantitatīvā noteikšana piedevās un premiksos: (RP-HPLC-UV/DAD). Citronskābes kvantitatīvā noteikšana barībā: citronskābes satura enzimātiskā noteikšana – NADH (nikotīnamīda adenīna dinukleotīda reducētā forma) spektrometrijas metode.
                           
                        
               
                  Sivēni (atšķirti)
               
               
                  —
               
               
                  1 000
               
               
                  —
               
               
                  
                              1.
                           
                           
                              Sivēniem (atšķirtiem) līdz 35 kg.
                           
                        
                              2.
                           
                           
                              Drošuma apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.
                           
                        
               
                  2020. gada 23. decembris
               
            
         (1)  Sīkāka informācija par analīzes metodēm atrodama Kopienas references laboratorijas tīmekļa vietnē: www.irmm.jrc.be/crl-feed-additives